***UNIVERZITET U SARAJEVU-***

***FAKULTET POLITIČKIH NAUKA***

***Broj:***

***Sarajevo, 12.09.2023. godine***

Na osnovu člana 135. Stav (3) tačka i) Zakona o visokom obrazovanju (Službene novine Kantona Sarajevo br: 33/17, 35/20, 40/20 i 39/21), člana 104. Statuta Univerziteta u Sarajevu i člana 36. a u vezi člana 34. Pravila studiranja za treći ciklus studija na Univerzitetu u Sarajevu, na prijedlog Vijeća doktorskog studija, na sjednici Vijeća Fakulteta političkih nauka održanoj 12.09.2023. godine donesena je

***ODLUKA***

***o prijedlogu članova Komisije za ocjenu podobnosti teme doktorske disertacije***

***i uslova kandidata***

***I***

U Komisiju za podobnost teme doktorske disertacije: ***„******ULOGA LOKALNE ZAJEDNICE U REDUKCIJI SIROMAŠTVA I SOCIJALNE ISKLJUČENOSTI U FEDERACIJI BOSNE I HERCEGOVINE“*** i uslova kandidatkinje ***MR. INDIRE MEHIĆ-ČEJVAN***  predlaže se:

1. Dr. Nedreta Šerić, vanredni profesor - predsjednik,
2. Dr. Suada Buljubašić, redovni profesor - član,
3. Dr. Elmir Sadiković, redovni profesor - član.

***II***

Prijedlog članova Komisije sa obrazloženjem predložene teme doktorske disertacije i formulara sa podacima za obrazovanje Komisije za ocjenu podobnosti teme doktorske disertacije i kandidata dostaviti Senatu Univerziteta u Sarajevu na odlučivanje.

***III***

Odluka stupa na snagu danom donošenja.

 ***D E K A N,***

 ***\_\_\_\_\_\_\_\_\_\_\_\_\_\_\_\_\_\_\_\_\_***

 ***Prof. dr. Sead Turčalo***

Sekretar organizacione jedinice Univerzitet u Sarajevu-Fakultet političkih nauka, Umihana Mahmić mr. iur., potvrđuje, da je prijedlog Komisije u skladu sa zakonskim i podzakonskim propisima koji su na snazi, te da je dekan Univerziteta u Sarajevu-Fakulteta političkih nauka nadležan za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

# UNIVERZITET U SARAJEVU-

**FAKULTET POLITIČKIH NAUKA**

**Broj: \_\_\_\_\_\_\_\_\_\_\_\_\_\_\_\_\_**

**Sarajevo, 12.09.2023. godine**

#  UNIVERZITET U SARAJEVU

#  REKTORAT

 **F O R M U L A R**

#  SA PODACIMA ZA OBRAZOVANJE KOMISIJE ZA OCJENU USLOVA

 **KANDIDATA I PODOBNOSTI TEME DOKTORSKE DISERTACIJE**

**KANDIDAT**: ***MR. INDIRA MEHIĆ-ČEJVAN***

**ZAVRŠIO FAKULTET*: UNIVERZITET U SARAJEVU - FAKULTET POLITIČKIH NAUKA***

**MAGISTAR-SPECIJALISTA IZ OBLASTI**: ***\_MAGISTAR NAUKA SOCIJALNOG RADA (Menadžment u socijalnom radu)***

**NAZIV PREDLOŽENE TEME DOKTORSKE DISERTACIJE: ULOGA LOKALNE ZAJEDNICE U REDUKCIJI SIROMAŠTVA I SOCIJALNE ISKLJUČENOSTI U FEDERACIJI BOSNE I HERCEGOVINE**

**NAUČNA OBLAST IZ KOJE SE TEMA PREDLAŽE*: SOCIJALNI RAD***

**ČLANOVI KOMISIJE**: (Navesti ime i prezime, zvanje, naučna oblast iz koje je dr sci,

oblast kojom se bavi, VŠU na kojoj obavlja nastavu)

1. ***DR. NEDRETA ŠERIĆ, vanredni profesor na Univerzitetu u Sarajevu-Fakultetu političkih nauka, doktor nauka socijalnog rada, Naučna oblast Socijalni rad - predsjednik;***
2. ***DR. SUADA BULJUBAŠIĆ, redovni profesor na Univerzitetu u Sarajevu-Fakultetu političkih nauka, doktor nauka socijalnog rada, na predmetima: “Maloljetnička delinkvencija” i “Savremena socijalna politika”, Naučna oblast Socijalnog rada*** ***- član;***
3. ***DR. ELMIR SADIKOVIĆ, redovni profesor na Univerzitetu u Sarajevu-Fakultetu političkih nauka, doktor političkih nauka, oblast Politologija*** ***– član.***

***D E K A N,***

 \_\_\_\_\_\_\_\_\_\_\_\_\_\_\_\_

 ***Prof. dr. Sead Turčalo***

Sekretar organizacione jedinice Univerzitet u Sarajevu-Fakultet političkih nauka, Umihana Mahmić mr. iur., potvrđuje, da je prijedlog Komisije u skladu sa zakonskim i podzakonskim propisima koji su na snazi, te da je dekan Univerziteta u Sarajevu-Fakulteta političkih nauka nadležan za donošenje iste shodno članu 69. Zakona o visokom obrazovanju („Službene novine Kantona Sarajevo“, broj 36/22).

Akt obradio: Enisa Kadrić

Akt kontrolisao: Sanin Katica

Akt odobrio: Prof. dr. Elvis Fejzić

**OBRAZLOŽENJE PREDLOŽENE DOKTORSKE DISERTACIJE**

**1. TIP ISTRAŽIVANJA**

Istraživanje će biti teorijsko-empirijsko, a pristup predmetu istraživanja će biti multidisciplinaran. U cilju provjere postavljenih hipoteza koristit će se metode opštenaučnog saznanja u svim fazama istraživanja.

**2. CILJ ISTRAŽIVANJA**

Opći cilj je analizirati rasprostranjenost siromaštva i socijalne isključenosti u lokalnoj zajednici, kategorije stanovništva koje su socijalno isključene kao i posljedice koje siromaštvo i socijalna isključenost ima na pojedinca ili porodicu, pa samim tim i na cjelokupnu lokalnu zajednicu. Cilj istraživanja je doći do podataka o broju korisnika koji ostvaruju neka prava iz socijalne zaštite u centrima za socijalni rad ili službama socijalne zaštite. Istraživanjem se želi doći do podataka o identifikaciji osoba u riziku od siromaštva i faktora koji utječu na socijalnu isključenost istih u lokalnoj zajednici. Također, istraživanjem se želi doći do podataka o vrstama mjera koje se poduzimaju u lokalnoj zajednici u svrhu pružanja pomoći i podrške djeci, starijim osobama, osobama s invaliditetom, beskućnicima i dr., kao i poduzetim aktivnostima u obezbjeđenju socijalnih usluga u lokalnoj zajednici. Nadalje, istraživanjem se želi doći do podataka na koji način i kojim resursima lokalna zajednica reducira problem siromaštva pojedinaca ili grupa stanovništva.

**3. ZADACI ISTRAŽIVANJA**

Istraživanjem se želi doći do podataka o sličnostima i razlikama koje postoje u samoj ulozi lokalne zajednice u redukciji siromaštva i socijalne isključenosti kao i poduzete mjere i aktivnosti u Federaciji Bosne i Hercegovine kao odgovor na redukciju siromaštva i socijalne isključenosti građana. Zadatak je ostvariti uvid u dokumentaciju koja se odnosi na pravilnike o kriterijima i uvjetima po kojima se vrši podjela novčane pomoći kao i drugih vidova podrške osobama u stanju socijalne potrebe iz budžeta lokalne samouprave. Također, uvidom u statističke podatke iz centra za socijalni rad dobit će se osnovne informacije o broju korisnika u sistemu socijalne zaštite, kao i o osobama koje se nalaze u evidenciji centra, a u riziku su od siromaštva zbog porodičnih, ekonomskih ili nekih drugih razloga. Nakon sveobuhvatne analize postojećih uzroka koji dovode do siromaštva, zadatak je istražiti kakve posljedice siromaštvo ima ne samo na stanovništvo, nego i na lokalnu zajednicu.

**4. ISPITANICI (MATERIJAL) I METODOLOGIJA ISTRAŽIVANJA**

U radu će kao metoda prikupljanja podataka biti primijenjena metoda ispitivanja, odnosno anketni upitnik i struktuirani intervju. Preliminarnu strukturu uzorka će činiti 260 ispitanika (10 ministara/ki iz resornih ministarstava socijalne zaštite, 20 načelnika/ca općina, 20 direktora/ica centra za socijalni rad ili šefova službi socijalne zaštite, 20 predstavnika/ca nevladinih organizacija koje finansira lokalna samouprava a koje se bave socijanom zaštitom, 100 socijalnih radnika/ca i 100 korisnika/ca socijalne zaštite). Lokalne zajednice će biti odabrane po stepenu razvijenosti, uzorak će biti iz svih 10 kantona Federacije Bosne i Hercegovine po dvije lokalne zajednice, jedna razvijena i jedna slabije razvijena lokalna zajednica. Metode i tehnike prikupljanja podataka koje će biti korištene su: analiza sadržaja dokumenata i metoda ispitivanja, odnosno struktuirani intervju i anketni upitnik. Predmet analize sadržaja dokumenata će biti literatura, dokumenti, zakoni, izvještaji, pravilnici, protokoli, akcioni planovi, razvojne strategije i budžet općine. U anketnom upitniku kao tehnika ispitivanja će biti definisana pitanja sa više ponuđenih odgovora, a istim će biti ispitani: ministri/ce resornog ministarstva za socijalnu zaštitu, načelnici/ce općina, direktori/ce centra za socijalni rad ili šef/ica službe za socijalnu zaštitu, socijalni radnici/ce u centru za socijalni rad ili službi za socijalnu zaštitu i predstavnik/ca nevladinih organizacija.

**5. ZNAČAJ- DOPRINOS PREDLOŽENOG PROJEKTA DOKTORSKE DISERTACIJE**

Prisutnost siromaštva i socijalne isključenosti građana u lokalnoj zajednici nisu prihvatljivi niti za jedno društvo. Opravdanost ovog istraživanja se ogleda u stvarnom sagledavanju stanja socijalnih potreba socijalno isključenog stanovništva na lokalnom nivou, na različitim mogućnostima lokalnih zajednica u raspodjeli budžetskih sredstava a samim tim i razvojem socijalne zaštite stanovništva. Istraživanjem se želi dati doprinos svim akterima u lokalnoj zajednici kako bi bolje sagledali stanje i položaj onih koji su socijalno isključeni kao i određene informacije koje im možda nisu bile niti poznate. Također, društvena opravdanost istraživanja se ogleda kroz indikatore koji će biti vezani za uzroke siromaštva i socijalne isključenosti koje je potrebno otkloniti u lokalnoj zajednici. Istraživanje će dati primjere pozitivnog i negativnog odnosa lokalne samouprave prema centrima za socijalni rad, nevladinim organizacijama i drugim akterima koji se odražava kroz finansiranje istih.

 KANDIDAT

 Indira Mehić-Čejvan

Prilozi:

* Kopija diplome završenog studija
* Kopija diplome magistra nauka